אנו נאמר, שיש להימנע מסעיפים שעלולים להתפרש לשני פנים. כלומר, הסעיפים צריכים להיות ברורים, קלים להבנה וכיוצ"ב. דבר נוסף, אנו נמליץ להכניס לתוך הצוואה הוראות ברורות, אלו סעיפים קבועים, שאנו כותבים אותם ברוב הצוואות, שיכולים למנוע סכסוכים ארוכי שנים, על שטויות. למשל, הוראה מפורשת שכל יורש יכול למשוך את החלק שלו, מתוך הכסף שמצוי בחשבון הבנק, ללא הסכמת היורשים האחרים. כך, גם אם יש "יורש סרבן" שעושה דווקא, אין לו יכולת להפעיל "לחץ" או "מניפולציה" או "נקמה" על יתר היורשים. זו רק דוגמה להמחשה, אבל חשוב להבין, שאלו הוראות קריטיות, שכתיבתן בצוואה, מונעת סכסוכים משפחתיים ארוכים.